Tiit Land

Tiit Land (sündinud 25. septembril 1964) on eesti biokeemik, alates 2020. aasta sügisest Tallinna Tehnikaülikooli rektor. 

Ta lõpetas 1982. aastal Friedrich Reinhold Kreutzwaldi nimelise Võru 1. Keskkooli  ja 1989. aastal Tartu Riikliku Ülikooli füüsika-keemiateaduskonna. Aastatel 1990–1994 oli Stockholmi Ülikooli doktorant. Kaitses 1994. aastal Stockholmi Ülikoolis filosoofiadoktori (PhD) väitekirja. Väitekirja teema oli "Galanin receptor ligands: agonists and the first antagonists". 

Aastatel 1994–1999 töötas ta teadurina USA riiklikus terviseinstituudis. 1999–2006 oli ta Stockholmi Ülikooli Neurokeemia ja Neurotoksikoloogia Instituudi teadur ja õppejõud. Aastail 2007–2011 töötas ta Tallinna Ülikoolis keemia õppetooli professorina (Matemaatika ja Loodusteaduste Instituudi loodusteaduste osakonnas).

Tiit Land valiti 14. veebruaril 2011 Tallinna Ülikooli rektoriks. 8. veebruaril 2016 valiti ta tagasi teiseks ametiajaks.

18. mail 2020 valiti ta Tallinna Tehnikaülikooli rektoriks. Tiit Land asus Tallinna Tehnikaülikooli rektorina ametisse 1. septembril 2020.

Tunnustus
2014 Tallinna teenetemärk
2021 Tallinna Ülikooli teenetemärk
2022 Valgetähe III klassi teenetemärk

Isiklikku
Tema abikaasa Kadri Land (sündinud 28. veebruaril 1964) on lõpetanud Tartu Riikliku Ülikooli füüsikuna ning on alates 2019. aastast Tallinki juhatuse liige; neil on kaks tütart.

Viited

Välislingid

 
"Püramiidi tipus", ETV, 31. jaanuar 2013
Teele Tammeorg "Tiit Land. Tallinna ülikooli tüürib tagasihoidlik tippteadlane" Eesti Päevaleht, 11. detsember 2015

Eesti biokeemikud
Tallinna Ülikooli professorid
Tallinna Ülikooli rektorid
Tallinna Tehnikaülikooli rektorid
Tartu Ülikooli füüsika-keemiateaduskonna vilistlased
Eesti Teadusliku Seltsi Rootsis liikmed
Valgetähe III klassi teenetemärgi kavalerid
Sündinud 1964